బజాజ్‌ పల్సర్‌
పల్సర్‌ను ప్రవేశపెట్టడానికి ముందు, భారత దేశ మోటార్‌ సైకిల్‌ మార్కెట్‌ పూర్తిగా ఇంధన సామర్థ్యం దిశగానే సాగింది. చిన్న సామర్థ్యం ఉన్న మోటారు సైకిళ్లు (80-125 సిసి తరగతిలో) మాత్రమే ఉండేవి. పెద్ద మోటారు సైకిళ్లు ఎక్కువ సామర్థ్యంతో వచ్చేవి కాదు. (దీనికి ఎన్‌ఫీల్డ్‌ బులెట్‌ మినహాయింపు). 1999లో హీరోహోండా సిబిజెడ్‌ను ప్రవేశపెట్టి విజయం సాధఙంచింది. దీనివల్ల దేశంలో ప్రదర్శన బైకులకు డిమాండ్‌ ఉంటుందని రుజువయింది. అక్కడ నుంచి బజాజ్‌ ఈ మార్గంలోకి వచ్చి, పల్సర్‌ ట్విన్స్‌ను నంబరు 24, 2001లో విడుదల చేసింది. బజాజ్‌ పల్సర్‌ను విడుదల చేసి, అది విజయం సాధించిన దగ్గర్నించి, భారత దేశంలో యువత బైకులలో ఎక్కువ సామర్థ్యం మరియు లక్షణాలు ఉండాలని ఆశించడం మొదలయింది.
బజాజ్ ఆటో
బజాజ్ ఆటో మొదటిలో M/s.బచ్రాజ్ ట్రేడింగ్ కార్పోరేషన్ ప్రైవేట్ లిమిటెడ్ గా 1945 నవంబరు 29న స్థాపించబడింది. అది భారతదేశానికి దిగుమతి చేసుకున్న రెండు మరియు మూడు చక్రముల వాహనములు అమ్మడముతో మొదలు పెట్టింది. 1959 లో ఈ సంస్థ రెండు మరియు మూడు చక్రముల వాహనముల తయారీకి భారత ప్రభుత్వమునుండి అనుజ్ఞా పత్రమును సంపాదించినది, మరియు 1960లో ప్రజలకు చేరువ అయినది. 1970 లో, అది తన 100,000 వ వాహనమును బయటకు పంపింది. 1977లో, ఒక ఆర్థిక సంవత్సరములోనే ఈ సంస్థ 100,000 వాహనముల తయారీ మరియు అమ్మకములను చేయగలిగింది. 1985లో, ఈ సంస్థ ఔరంగాబాద్ కు దగ్గరలో ఉన్న వాలుజ్ లో వాహనముల తయారీ మొదలు పెట్టింది. 1986లో, కేవలము ఒక్క ఆర్థిక సంవత్సరములోనే, ఈ సంస్థ 500,000 వాహనముల తయారీ మరియు అమ్మకములను చేయగలిగింది. 1995లో, అది తను తయారు చేసిన వాటిలో కోటి సంఖ్యను చేరుకున్న వాహనమును బయటకు పంపింది మరియు ఒక ఆర్థిక సంవత్సరములోనే పది లక్షల వాహనముల తయారీ మరియు అమ్మకములు చేయగలిగింది.